ཚོགས་འདུའི་ཐོག་སྤྱི་ཚོགས་བརྟན་ལྷིང་སྲུང་སྐྱོང་བྱ་རྒྱུ་ནི་སྤྱི་ཁྱབ་ཧྲུའུ་ཅི་ཞི་ཅིན་ཕིང་དང་ཏང་ཀྲུང་དབྱང་གིས་ང་ཚོར་སྤྲད་པའི་ཆབ་སྲིད་ཀྱི་ལས་འགན་ཨང་དང་པོ་དེ་ཡིན་པས།རིམ་པ་ཁག་དང་སྡེ་ཚན་ཁག་གིས་རིག་པ་དྭངས་གསལ་རྒྱུན་འཁྱོངས་བྱེད་པ་དང་།ཐོག་མཐའ་བར་གསུམ་དུ་སྤྱི་ཚོགས་བརྟན་ལྷིང་སྲུང་སྐྱོང་གི་རྩ་བ་དེ་ལ་དམ་འཛིན་བྱེད་པ།སེམས་ཁྲལ་གྱི་འདུ་ཤེས་དང་ཁྱིམ་སྲུང་གི་འདུ་ཤེས་ཟབ་ཏུ་ཏན་ཏིག་གཏོང་བ།གནད་དོན་གྱི་ཕྱོགས་གང་སར་བསམ་བློ་གཏོང་བ།དཀའ་གནད་མང་པོ་འཕྲད་སྲིད་པའི་བསམ་བློ་གཏོང་བ།སྔོན་ཇུས་ཁག་ཞིབ་ཚགས་ཙམ་བཟོ་བ་བཅས་ཏེ།མ་བྱུང་སྔོན་འགོག་གི་རྩ་དོན་གཞིར་བཟུང་ལས་དོན་སྒྲུབ་པ་དང་།དོན་ཆེན་མ་ཐོན་རྒྱུ་སྔོན་འགོག་གི་རྨང་གཞི་འདིང་བ་དང་གྲ་སྒྲིག་བྱེད་པ།འགན་འཁྲི་འཁུར་ཕོད་པ་དང་འགན་འཁྲི་དོན་འཁྱོལ་བྱེད་པའི་ཚད་གཞི་ནས་ལས་བྱེད་པར་ལྟ་སྟངས་འཛིན་པ།མཐའ་ཚད་གསུམབརྟན་པོ་སྲུང་བ་དང་།བརྟན་ལྷིང་སྲུང་སྐྱོང་གི་བྱ་ཐབས་ཞིབ་ཚགས་སུ་གཏོང་བ།སྤྱི་ཚོགས་ཀྱི་ཁྱོན་ཡོངས་སྔོན་འགོག་ཚོད་འཛིན་ནན་པོ་བྱས་ནས་སྤྱི་པའི་བདེ་འཇགས་ལྟ་སྐུལ་དོ་དམ་ལ་ཤུགས་སྣོན་རྒྱག་པ།འགལ་ཟླ་དང་རྩོད་གཞི་ཐག་གཅོད་འོས་འཚམ་བྱེད་པ།འཕྲལ་སྡོམ་ཐག་གཅོད་ལས་ཀའི་གྲ་སྒྲིག་ཡག་པོ་སྒྲུབ་པ།འགན་འཁྲི་དོན་འཁྱོལ་ནན་པོ་བྱེད་པ་སོགས་ཀྱི་ཐད་ནས།བརྟན་ལྷིང་སྲུང་སྐྱོང་གི་ལས་དོན་ཁག་ནུས་ཤུགས་ཡོད་རྒུས་ཡག་པོ་བསྒྲུབས་སྟེ་ལས་སླ་པོར་ཐོབ་པ་ཞིག་མིན་པའི་རང་ལྗོངས་ཀྱི་ཞི་མཐུན་བརྟན་ལྷིང་གི་རྣམ་པ་བཟང་པོ་མུ་མཐུད་སྲ་བརྟན་དང་འཕེལ་རྒྱས་ཡག་པོ་གཏོང་དགོས་ཞེས་ནན་བཤད་བྱས་པ་རེད།